# data[].attributes.attachment_link.readable_text
Un herbari és una col·lecció de plantes seques, generalment premsades, que es poden conservar indefinidament. Als herbaris totes les plantes estan ordenades amb criteri científic, segons la família a la qual pertanyin, i identificades pel seu nom científic.
Què és el nom científic? Nom científic
El nom científic serveix per anomenar qualsevol organisme que visqui o hagi viscut en el nostre planeta. Per exemple Tyranosaurus rex, Homo sapiens o Pinus pinea.

Aquest nom identifica a cada espècie internacionalment i es el mateix per a tot el món.

El nom científic resulta de la combinació de dos noms, el nom de gènere i el nom d'espècie, que s'escriuen en llatí o se'ls hi posa una terminació llatina.

Aquesta manera d'anomenar els organismes es coneix com a nomenclatura binomial (amb dos noms).
Carl Linné (1707 - 1778) creador del nom científic
També el trobem com a Carolus Linnaeus (llatí), Carl Linné (francès), Karl Von Linne (alemany) o Carlos Linneo (espanyol)

Carl Linné
Linné va ser un gran científic suec, que, entre d'altres aportacions, va assentar les bases de la classificació i nomenclatura dels organismes segons una sèrie de categories jerarquitzades (espècies, gèneres, ordres, classes i regnes).

En la seva obra Philosophia botanica (1751) va proposar la denominació binomial de les espècies. Aquest sistema ha estat adoptat internacionalment tant en botànica, com en zoologia i microbiologia.
Nom de gènere
El nom de gènere correspon a una sèrie d'organismes que són molt semblants entre si però, no tant com per ser de la mateixa espècie. S'escriu amb l'inicial amb majúscula, com ara Homo.
Nom d'espècie
El nom d'espècie apareix tot en minúscula. Quan s'escriu amb ordinador, els dos noms van en lletra cursiva, també anomenada itàlica. Quan s'escriu a mà es subratlla.

Moltes vegades, sobretot en botànica, el nom científic va seguit d'una inicial en majúscula o d'una abreviatura. Aquestes inicials són també internacionals i corresponen al primer botànic que va descriure i anomenar l'espècie.
Olea europea L
de Linné, cognom del botànic que la va descriure i li va donar el nom científic.
Casos particulars Des de quan es fan herbaris?
La idea d'elaborar col·leccions sistemàtiques de plantes seques es deu al botànic italià Lucca Ghini (1490-1556) que va publicar el primer herbari en 1544. El mateix any va fundar el jardí botànic de Pisa. Ghini va influir molt en la botànica del seu temps i va ser el mestre d'alguns dels millors botànics de la seva època.

Lucca Ghini
A Catalunya és de destacar l'herbari de la família Salvador que eren farmacèutics i naturalistes de Barcelona. El primer membre conegut de la qual va ser Joan Salvador i Boscà (1598 - 1681).

L'herbari dels Salvador que conté 3.867 exemplars es deu sobretot al seu fill Jaume salvador i Pedrol (1649 -1740)) i al seu net Joan Salvador i Riera (1683-1726). Aquest herbari es conserva a l'Institut Botànic de Barcelona i es considera un dels herbaris més antics d'Europa.
Joan Salvador Jaume Salvador
Actualment podeu consultar els anomenats herbaris digitals o virtuals, amb fitxes que contenen fotos i dades de milers d'espècies.

També es poden veure a Internet els exemplars dels herbaris històrics que han estat escanejats.

Nerium oleander (baladre, adelfa) Exemplar de l'herbari original de Carl Linné
Per a què serveix un herbari?
Un herbari es un material d'investigació molt important. Totes les espècies tenen com a referència un exemplar d'herbari determinat. És el que s'anomena l'exemplar tipus o holotipus de l'espècie, utilitzat com a model per a la descripció i classificació de l'espècie. Els exemplars dels herbaris són plantes reals que permeten comparacions i distingir una espècie d'una altra en cas de dubte. També donen informació sobre la distribució d'una espècie.

Donat que els herbaris contenen el teixits de plantes reals, simplement assecats, permeten prendre mostres per estudis a nivell molecular, inclosos els d'ADN.

Des del punt de vista didàctic els herbaris faciliten l'estudi i el coneixement de les plantes. A més de fomentar el treball sistemàtic i les facultats d'observació.

Tampoc s'ha de menysprear la possibilitat de servir d'excusa per a passejar, fer excursions i conèixer millor el nostre entorn i practicar una modalitat de col·leccionisme. A aquesta activitat se l'anomena herboritzar.
Botànic herboritzant Com es fa un herbari? Primer de tot cal herboritzar
El primer pas per fer un herbari és herboritzar, és a dir anar a collir les plantes.

Enllaços

# data[].attributes.attachment_link.title
L'Herbari Virtual recull imatges de les plantes que són presents a les Illes Balears, la major part correspon a plantes autòct

# data[].attributes.attachment_link.description
Un herbari és una col·lecció de plantes seques, generalment premsades, que es poden conservar indefinidament. Als herbaris totes les plantes estan ordenades amb criteri científic, segons la família a la qual pertanyin, i identificades pel seu nom científic. Què és el nom científic?

# data[].attributes.body
Cal que realitzeu la maqueta d'una flor, col·locant el nom de totes les seves parts. Heu d'utilitzar material que ja tingueu (Reutilitzar) o que aneu a llençar. També podeu fer servir material que us pot facilitar l'escola: cartolines, papers de colors, pegament,...

# data[].attributes.body
Què volem fer? : Volem classificar fulles per conèixer-les. Per això hem d'anar a recollir-ne al nostre entorn.

Materials:

cartolina(qualsevol color)

fulles

retoladors i punta fina(negre)

pega (barra o cola blanca)

cinta adhesiva (per si de cas)

colors

Sobre o bossa

Procediment :

1. Anar a buscar fulles(les que es vulgui) i ficar-les al sobre o a la bossa. Després les assequem entre papers de diaris.

2. Amb una plantilla hem pogut classificar i comparar les diferents fulles, segons la forma, la textura i el color.

3. Cada grup ha pogut fer la seva classificació i exposar-la a la resta. Alguns hem hagut de buscar informació des de l' ordinador!!